Awadem, ittili kan deg uḍris, tudert-is, teqqen ɣer tin n uḍris, tbeddu s wawalen imezwura n teḥkayt tkeffu s taggara n tɣuri: akken ad yili uwadem (am netta am umsawal, d umsiwel), issefk ad yili uḍris. Ma yella d amdan, yettidir di tilawt, ur yeḥwaǧ ara aḍris akken ad yili di tsekla.1 ». Am wakken daɣen i yura REUTEUR Yves : « Iwudam sɛan tawuri tameqqrant deg lebni n teḥkayin, xeddmen-tent, ttqabalen-tent, ẓeṭṭen-tent yerna ttaken-asent anamek. S wudem niḍen ad naf yal teḥkayt d teḥkayt n yiwudam. 2» yerna yeɛa assaɣ gar-asent. Iwudam, d lsas n teḥkayt. D iferdisen ilsasiyen deg teḥkayt, ur nezmir ara ad tt-id-nessugen mebla yissen. Awadem d ili asugnan maca yettak anzi ɣer tilawt am akken i t-id-yebder LAOUFI Amar : « Ma yella tuget n yiwudam ttilin d asugen, kra seg-sen kkan-d seg yidles aɣerfan3 ».